Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: — A 9/1994. (IV. 30.) BM rendelet módosításának tervezete
Paragraph Index: 1196

— A 9/1994. (IV. 30.) BM rendelet módosításának tervezete Az adatvédelmi biztos levélváltása a belga adatvédelmi biztossal magyar állampolgárok személyiségi jogainak védelméről Paul Thomas úrnak a Belga Királyság adatvédelmi biztosának Tisztelt Adatvédelmi Biztos Úr! Amint arról feltehetően Önnek is tudomása van, Belgiumban büntetőeljárás folyik Pándy András magyar állampolgár ellen, akit a két ország hatóságai súlyos bűncselekmények elkövetésével gyanúsítanak. Az ügy felkeltette a nemzetközi sajtó figyelmét, így azok az áldozatok, akik Magyarországon élnek, a magyar és a külföldi média részéről folyamatos zaklatásnak vannak kitéve. A magyar rendőrség állítása szerint — melynek valódiságát vizsgálom — az áldozatok és családtagjaik ügyében a kegyeleti jogot és a személyes adatok védelmét messzemenően tiszteletben tartják. Felmerült az a lehetőség, hogy a sajtó számára talán a belga rendőrség szivárogtatott ki az élő áldozatokat is érintő, személyazonosításra is alkalmas adatokat. Kérem Adatvédelmi Biztos Urat, tájékoztasson arról, hogy tervezi-e megvizsgálni a belga hatóságok eljárásának jogszerűségét. Tájékoztatom, hogy az ügyben kommünikét adtam ki, melynek szövegét mellékelem. Budapest, 1997. október 27. Tisztelettel: Dr. Majtényi László KÖZLEMÉNY Amint az közismert, Belgiumban büntetőeljárás folyik Pándy András ellen, akit a belga és magyar bűnöldöző hatóságok súlyos bűncselekmények elkövetésével vádolnak. A feltételezett áldozatokat, illetőleg hozzátartozóikat a magyar és a belga rendőrség tanúként hallgatta meg. Az ügy érthető módon felkeltette a sajtó érdeklődését, az elmúlt napokban több, az ügyben valamilyen módon érintett magyar állampolgár folyamatos zaklatásnak volt kitéve. Az Adatvédelmi Biztos Irodájához írásban és távbeszélőn is indítványok érkeztek, melyeket maguk a zaklatást elszenvedő áldozatok és családtagjaik, illetőleg a képviseletükben eljáró meghatalmazott juttattak el hivatalomhoz. Tekintve, hogy a panaszosok személyiségi jogait közvetlen veszély fenyegeti, ezúton kérem az újságírókat és a szerkesztőket, hogy az ártatlanság vélelme mellett a sértettek emberi méltóságát és információs önrendelkezési jogát tartsák tiszteletben, mert ellenkező esetben az amúgy is sokat szenvedett polgároknak további sérelmet okoznak. A sajtó nyilvánosságát az áldozatok nem kötelesek vállalni, joguk van viszont a háborítatlan magánélethez. 1999/18/II. szám Ugyancsak felkérem a nyomózó hatóságokat, hogy az eljárásuk során birtokukba jutott személyes adatokat — törvényi kötelességüknek megfelelve — óvják meg. Budapest, 1997. október 27. Dr. Majtényi László Dr. Majtényi László adatvédelmi biztos részére Budapest Brüsszel, 1997. november 3. TÁRGY: A Pándy András ellen folyó büntetőeljárás áldozatainak a magánélet tiszteletben tartásához való joga Biztos Úr, Megkaptam 1997. október 28-án kelt faxát. A mai napig Pándy András feltételezett áldozataitól nem érkezett panasz hivatalunkhoz. Az Ön levele azonban felkeltette figyelmemet. Éppen ezért levelet írtam az üggyel foglalkozó vizsgálóbírónak, Bulthé úrnak, akit arra kértem, biztosítsa azt, hogy a vizsgálatot végző rendőri szervek a legszigorúbban tartsák tiszteletben a személyes adatok védelmére vonatkozó törvényi rendelkezéseket. Ezen túlmenően avégett, hogy a belga sajtót emlékeztessem arra, hogy ugyanezek a rendelkezések őket is kötelezik, és azért, hogy elkerülhető legyen az ügy áldozatai személyes adatainak gyűjtése és különösen azok engedély nélküli publikálása, elküldtem az Ön sajtóközleményének másolatát a Belga Újságírók Szövetségének. Mellékelem a két hivatkozott levelem másolatát. Kérem, fogadja Biztos Úr megkülönböztetett tiszteletemet. P. THOMAS Belga Királyság Adatvédelmi Biztosa Melléklet: a két hivatkozott levél másolata BULTHE Úrnak vizsgálóbíró Brüsszel Brüsszel, 1997. november 3. TÁRGY: A Pándy András ellen folyó büntetőeljárás áldozatainak a magánélet tiszteletben tartásához való joga Vizsgálóbíró Úr,

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes